કલેકટર કચેરીના કોન્ફરન્સ હોલમાં આયોજીત બેઠકમાં ઉપસ્થિત અધિકારીઓ અને પદાધિકારીઓને સંબોધતા મંત્રી વસાવાએ જણાવ્યું હતું કે, તાપી જિલ્લાના ગ્રામ્ય તથા શહેરી વિસ્તારની તમામ પ્રજાને પુરતા પ્રમાણમાં પાણી મળી રહે તે માટે અધિકારીઓ અને પદાધિકારીઓ પરસ્પર સંકલનમાં રહી પીવાના પાણીની સમસ્યા ઉકેલવા કામ કરે એમ જણાવી તેમણે પાણી પુરવઠા યાંત્રિક વિભાગને જિલ્લામાં બંધ પડેલા હેન્ડપંપોનું રિપેરિંગ, પાણીના તળ નીચે ગયા હોય તેવા હેન્ડપંપોમાં વધારાના પાઇપ નાંખી ફરી શરૂ કરવા તથા જે ગામોમાંથી માંગણી આવે તે ગામોને તાત્કાલિક ટેન્કરથી પાણી પહોંચાડવા તાકીદ કરી હતી.